L-iskola Primarja f'Ta' Sannat, f'Għawdex ser tagħmel realtà il-ħolma ta' bini ta' pixxina sensory-hydrotherapy permezz ta' investiment ta' tmien miljun ewro. Il-pixxina ġiet iddisinjata b'tali mod li ser ikollha temperatura adattata u bi dwal u ħsejjes kontrollati fost oħrajn. Dan filwaqt li biswit il-pixxina ser ikun hemm kamra għall-ewwel għajnuna flimkien ma' diversi faċilitajiet oħra. B'hekk ser jgawdu dawk it-tfal u studenti li għandhom ħtiġijiet speċjalizzati fl-iskola tagħhom stess. Il-proġett ser ikun fdat f'idejn il-Fondazzjoni għall-Iskejjel t'Għada u ser jgħin lill-istudenti jiżvluppaw il-potenzjal tagħhom. Qalet, " Tagħmel available għal dawn it-tfal l-aħjar mezzi terapewtiċi u edukattivi għalihom ħalli huma jiżviluppaw il-potenzjal tagħhom ." Il-pixxina mhux biss ser tkun t'għajnuna għall-istudenti waqt il-ħin tal-iskola iżda din ser ikun aċċessibbli għall-komunità. Spjega, " Ħa jkun hemm aċċess indipendenti u separat għal ġewwa l-pixxina u għalhekk tkun tista' tintuża mill-komunità ." Il-Ministru għall-Edukazzjoni Justyne Caruana spjegat kif dan il-proġett ser iħaddan miegħu l-prinċipju tal-inklużjoni. Qalet, " Dan il-proġett illi ħa jkun mhux biss ta' sosten għal dawn l-istudenti mhux ta' din l-iskola biss imma għall-istudenti kollha t'Għawdex, għall-ġenituri tagħhom però wkoll qed narawh proġett għall-komunità u allura huwa proġett illi minnu se jibbenefika kull persuna, kull individwu li għandu sfidi ta' mobilità, sfidi sensorjali, sfidi ta' diżabilità intelletwali fejn hawnhekk appuntu se jkun jieħu t-terapija ."